# שות נושא מס 3- הרעיון הלאומי

### **מהי מדינה**

דוגמא- בחצי האי גיברלטר הסמוך לספרד חיים כשלושים אלף תושבים. יש להם פרלמנט וממשלה משלהם,  אך בריטניה אחראית להגנה על חצי האי, והיא מנהלת את מדיניות החוץ שלו. לאחרונה פרץ סכסוך בין בריטניה לספרד על הדַיִג בקרבת חוף גיברלטר. בעקבות סכסוך זה השליכו תושבי גיברלטר, בהסכמת הבריטים, אל תוך הים לבֵנים גדולות. לטענת דייגים ספרדים, בכך נמנעה מספינות הדיג שלהם האפשרות להתקרב לאזור ולדוג דגים למחייתם, כפי שעשו הדייגים בעבר. (חורף תשע"ד)

1. ציין והצג תנאי אחד לקיום מדינה שלא מתקיים בגיברלטר.
הסבר כיצד תנאי זה בא לידי ביטוי בקטע.

**ציין: תנאים למדינה-** ריבונות/עצמאות

**הצג:**  **מדינה הינה** ארגון חברתי הכולל שלטון על **אוכלוסייה**, היושבת בשטח מוגדר (**טריטוריה**), **שלטון** עם סמכות, בעל **ריבונות** פנימית וחיצונית (חוסר כפיפות לגורמים חיצוניים). עם **הכרה בינלאומית** (קיים ויכוח האם זהו מרכיב הכרחי בהגדרה). **ריבונות הינו** יכולתו של השלטון לנהל את ענייני הפנים וענייני החוץ במדינה, כרצונו ללא התערבות של גורמים חיצוניים או כפיפות להם. התנהלות עצמאית של המדינה ללא תלות במדינות אחרות.

**הסבר:** בקטע נאמר כי בריטניה אחראית להגנה על חצי האי גיברלטר והיא מנהלת את מדיניות החוץ שלו", כך שניתן לראות שגיברלטר אינה מנהלת בעצמה את ענייני הפנים והחוץ שלה והיא כפופה לבריטניה שהינה גורם חיצוני, כלומר - היא אינה עצמאית בניהול ענייניה. ומשום שלא מתקיים בה תנאי של ריבונות הרי שאינה עומסת בתנאי הסף להגדרת מהי מדינה.

1. מתחת לקרקעית הים, סמוך לאחד מחופי ישראל, התגלה מאגר גדול של גז טבעי. חברה אירופאית החלה בהכנות לקידוח גז במקום. בתגובה הודיע משרד התשתיות הישראלי, שמאחר והמאגר נמצא בתוך תחומי ישראל, הזכות לקדוח במקום ולהפיק גז מהמאגר תינתן לחברה ישראלית ולא לחברה מחו"ל.
* ציין והצג **תנאי אחד לקיום מדינה ריבונית** שבא לידי ביטוי בהודעה של משרד התשתיות. הסבר כיצד תנאי זה בא לידי ביטוי בקטע.

### **סוגי לאומיות**

דוגמא- כל אדם המבקש להפוך לאזרח במדינה מסוימת נדרש לעמוד בכמה תנאים: עליו לשלוט בשפה  הרשמית המשותפת לכל הקבוצות במדינה, וכן לקבל על עצמו מחויבות לערכים הדמוקרטיים המקובלים במדינה. (חורף תשע"א)

- ציין והצג את סוג הלאומיות שעליה מבוססת האזרחות במדינה זו.  הסבר כיצד סוג הלאומיות הזה בא לידי ביטוי בקטע.

ציין: לאומיות פוליטית

הצג - רכיבים נדרשים:

* מהי לאומיות- שאיפה של קבוצה להגדרה עצמית (עצמאות מדינית / ריבונית(
* המשותף לקבוצה: הדגשה של יסודות פוליטיים שהם פרי בחירה / ערכים ואידאולוגיה משותפים.
* הייחוד של הלאומיות הפוליטית- חפיפה בין זהות לאומית לזהות אזרחית.

הסבר:

בקטע נאמר שהתנאים לקבלת אזרחות במדינה מבוססים על מחויבות לערכים דמוקרטיים ושליטה בשפה הרשמית של המדינה (המשותפת לכל הקבוצות). כלומר, התנאים לקבלת אזרחות במדינה לעיל, מבוססים על יסודות ומאפיינים פוליטיים שהינם פרי בחירה, קרי יכול אדם לבחור לקבל עליו מחוייבות לערכים הדמוקרטיים, וללמוד את השפה שהוגדרה, ולקבל אזרחות, ולכן הלאומיות היא פוליטית.

בעשור האחרון התנהל מאבק בסרביה בין הרוב הסרבי ששולט במדינה, שהוא נוצרי ודובר סרבית,  לבין תושבי חבל קוסובו, שמרביתם מוסלמים דוברי השפה האלבנית.  תושבי קוסובו הכריזו על הקמת מדינה עצמאית כדי לממש את הלאומיות שלהם.  שלטונות סרביה הודיעו שהם מתנגדים להקמת המדינה בקוסובו בטענה שמעשה זה יערער את  היציבות באזור. לכן הם מציעים לתושבי קוסובו להסתפק באוטונומיה, שתאפשר להם לנהל את ענייני החבל באופן עצמאי.
בגרות יחידה אחת קיץ תשס"ח

- ציין והצג את סוג הלאומיות שבא לידי ביטוי בהקמת המדינה בחבל קוסובו.
הסבר את תשובתך על-פי הקטע

ציין: לאומיות אתנית

הצג:

* מהי לאומיות- שאיפה של קבוצה להגדרה עצמית (עצמאות מדינית / ריבונית(
* מבוססת בעיקר על מרכיבים שאינם פרי בחירה, מרכיבים שיוכיים כמו (דת, היסטוריה, מוצא משותף, מורשת תרבותית, שפה (בהתאם)
* לרוב אין זהות בין השתייכות ללאום לבין אזרחות

הסבר:

בקטע נאמר כי תושבי חבל קוסובו הכריזו על הקמת מדינה עצמאית, כדי לממש את הלאומיות שלהם שמתבססת על הדת המוסלמית והשפה האלבנית, אם כך מדובר מרכיבים שאינם ברי בחירה אלא מרכיבים שיוכיים כמו דת המוסלמית שלהם והשפה האלבנית ממורשתם, לכן מדובר בלאומיות אתנית.

1. בעשור האחרון התנהל מאבק בסרביה בין הרוב הסרבי ששולט במדינה, שהוא נוצרי ודובר סרבית, לבין תושבי חבל קוסובו, שמרביתם מוסלמים דוברי השפה האלבנית. תושבי קוסובו הכריזו על הקמת מדינה עצמאית כדי לממש את הלאומיות שלהם. שלטונות סרביה הודיעו שהם מתנגדים להקמת המדינה בקוסובו בטענה שמעשה זה יערער את היציבות באזור. לכן הם מציעים לתושבי קוסובו להסתפק באוטונומיה, שתאפשר להם לנהל את ענייני החבל באופן עצמאי.

- ציין והצג את **סוג הלאומיות** שבא לידי ביטוי בהקמת המדינה בחבל קוסובו. הסבר את תשובתך על-פי הקטע.

1. כיום דגל לבנון הוא שני פסים אדומים ועץ ארז ירוק במרכזו. בפרלמנט הלבנוני עלתה דרישה מצד מספר חברי פרלמנט לשנות את הדגל של לבנון. דרישתם הייתה לשנות את הדגל כדי שיהיו בו מאפיינים מוסלמיים, אולם הצעה זו נדחתה. אחד מחברי הפרלמנט שהתנגד להצעה (והפרלמנט קיבל את דעתו) אמר כי הדגל הלבנוני משתף את כלל האוכלוסייה במדינה בעיצוב זהותה של המדינה כמדינה שאינה מטפחת רק לאום אחד או אמונה דתית אחד, אלא מאפשר לכלל הציבור להתחבר אל סמליה.

- ציין והצג את **סוג הלאומיות** שבא לידי ביטוי בהחלטה שהתקבלה בפרלמנט. הסבר כיצד סוג לאומיות זה בא לידי ביטוי בקטע.

1. במהלך עבודות הרחבה של אחד מכבישי הארץ נחשפו חורבות של יישוב עתיק. בחפירות שערכו ארכיאולוגים שהוזעקו למקום התגלו שרידי בית כנסת קדום, אבני בניין שעליהן חרוטות מנורות וכתוֹבות בכתב עברי עתיק. כדי שלא לפגוע בממצאים דרשו הארכאולוגים להטות את מסלולו של הכביש. לדבריהם, הממצאים שהתגלו הם שרידים מן העבר היהודי בארץ ישראל. לכן יש להקים במקום גן לאומי ובו יוכלו אזרחי המדינה להתבונן בממצאים וללמוד על העבר. בתגובה לדרישה זו הודיע משרד התחבורה כי התנאים הפיזיים במקום אינם מאפשרים כל שינוי בתכניות. התכנון המקורי של הכביש הכרחי לשמירה על שלום הנוסעים ועל זרימה יעילה של התחבורה, וכל שינוי עלול להקשות על הנוסעים ואף לסכן אותם. לכן הוחלט שהממצאים הארכאולוגיים יועברו למוזאון מתאים והכביש ייסלל כמתוכנן. **(שאלה 1, בגרות קיץ תשע"ח)**

**(א)** ציין והצג את **סוג הלאומיות** (אתנית או פוליטית) שעליה התבססה דרישת הארכיאולוגים. הסבר כיצד סוג לאומיות זה בא לידי ביטוי בקטע.

**(ב)** ציין והצג את **הזכות** שמשרד התחבורה ביקש לממש בתכנון הכביש. הסבר כיצד זכות זו באה לידי ביטוי בקטע.

1. צפון אירלנד היא חלק מבריטניה. בערך מחצית מתושבי צפון אירלנד הם ממוצא אירי ומשתייכים לדת הנוצרית הקתולית. המחצית השנייה היא ממוצא אנגלי ומשתייכת לדת הנוצרית הפרוטסטנטית. רוב התושבים ממוצא אירי תומכים במאבק לעצמאות של צפון אירלנד והתנתקות מבריטניה, אך רוב התושבים ממוצא אנגלי תומכים בהמשך האיחוד עם בריטניה.

--  ציין והצג את **סוג הלאומיות** שעליו מתבסס המאבק בצפון אירלנד. הסבר כיצד סוג לאומיות זה בא לידי ביטוי בקטע.

1. הסבר שני הבדלים בין קבוצה אתנית לבין לאום.
2. הסבר שני הבדלים בין לאומיות אתנית לבין לאומיות מדינתית.

#### תרגול נוסף

1. לרגל שנת השפה העברית הציעה אחת מחברות הכנסת לשרים ולחברי כנסת להחליף את שמות הלועזיים שלהם לשמות עבריים (לעברת). לטענת חברת הכנסת השם העברי מבטא עבור הציבור היודי את הקשר לתרבותו ולמורשתו. צעד זה יממש את החזון של דוד בן גוריון, ראש הממשלה הראשון, שראה בשפה העברית מאפיין חשוב של ישראל כמדינה יהודית.

ציין והצג את **סוג הלאומיות** הבא לידי ביטוי בהצעה של חברת הכנסת. הסבר כיצד סוג לאומיות זה בא לידי ביטוי בקטע.

### **ג.  סוגי מדינות**

1. בחוקת קרואטיה נקבע כי הרפובליקה הקרואטית היא "המדינה של העם הקרואטי ומדינתם של בני לאומים ומיעוטים אחרים: סרבים, מוסלמים, סלובנים, צ'כים, סלובקים, איטלקים, הונגרים, יהודים ואחרים, להם מובטח שוויון הזכויות עם האזרחים בני העם הקרואטי". בסעיף אחר בחוקה נקבע כי השלטון הוא בידי "העם בתור קהילת אזרחים שווים וחופשיים".

--  ציין והצג את **סוג המדינה** הקיים בקרואטיה. הסבר כיצד סוג מדינה זה בא לידי ביטוי בקטע.

1. עם התארכות תוחלת החיים וצמצום הילודה, נוצרה באוסטרליה בעיה של הזדקנות האוכלוסייה. על מנת להתגבר על כך מפעילה הממשלה האוסטרלית תוכנית הגירה ליברלית מאד. רוב אישורי ההגירה ניתנים על בסיס כישורים מקצועיים והשכלה.

--  ציין והצג איזה **סוג מדינה** היא אוסטרליה. הסבר כיצד סוג המדינה בא לידי ביטוי בקטע.

1. במבוא לחוקת ארצות הברית נכתב: "אנו, בני מדינות הברית, מתקינים וקובעים את החוקה הזאת למדינות הברית של אמריקה כדי ליצור ברית מושלמת יותר, לכונן משפט, להבטיח שלווה מבית, לשקוד על הגנת הציבור, לקדם את רווחת הכלל ולקיים את ברכת החירות, לנו ולצאצאינו אחרינו." ההמנון של ארה"ב מדבר על "ארצם של בני החורין ומולדתם של האמיצים". דגל ארצות הברית כולל 13 פסים, כמניין 13 המושבות הראשונות שהקימו את המדינה, ו-50 כוכבים, כמניין 50 המדינות של ארצות הברית כיום.

--   ציין את **סוג המדינה** הקיים בארצות הברית. הסבר כיצד סוג מדינה זה בא לידי ביטוי בקטע.

1. הצג הבדל אחד בין **מדינת לאום אתנית תרבותית** למדינת **לאום פוליטית**.

### **ד. הצדקות**

1. ועדה משותפת של חברי כנסת מ"ועדת הכנסת" ומ"ועדת חוק, חוקה ומשפט" דנה בהצעת חוק הלאום כחלק מהכנתו לקריאה שנייה ושלישית במליאת הכנסת. בהצעת החוק כתוב, בין היתר, שארץ ישראל היא מולדתו ההיסטורית של העם היהודי, ושמדינת ישראל היא מדינת הלאום של העם היהודי, שבה הוא מממש את זכותו הטבעית, התרבותית וההיסטורית להגדרה עצמית. ראש הממשלה אמר שזוהי זכותו של הרוב להכריע, והרוב המכריע בעם רוצה להבטיח את אופייה היהודי של מדינתנו לדורות. מנגד, היועץ המשפטי לממשלה והיועץ המשפטי לכנסת מתחו ביקורת על סעיף 7 ב' של החוק שבו כתוב כי "המדינה רשאית לאפשר לקהילה, לרבות בני דת אחת או בני לאום אחד, לקיים התיישבות קהילתית נפרדת." היועצים המשפטיים טענו כי סעיף זה עלול לפגוע בזכויות של חלק מתושבי המדינה.

**(א)** ציין והצג **הצדקה** אחת **לקיום מדינת לאום דמוקרטית** שעליה מתבסס החוק או מתבססים דברי ראש הממשלה. הסבר כיצד הצדקה זו באה לידי ביטוי בקטע.

**(ב)** ציין והצג את **הזכות** שעלולה להיפגע בגלל סעיף 7 ב'. הסבר כיצד זכות זו באה לידי ביטוי בקטע.

1. הצג **הצדקה**אחת לקיומה של מדינת לאום דמוקרטית. **(שאלה 5, בגרות קיץ תשע"ח)**
2. מהי ההצדקה ה\_\_\_\_\_\_\_\_\_\_\_\_\_\_\_\_\_(בחרו מה שבא לכם להסביר)